Ο **Τζωρτζ Φίλιπ Λέικοφ** (*George Philip Lakoff*, γενν. 24 Μαΐου 1941) είναι Αμερικανός γνωσιακός γλωσσολόγος και φιλόσοφος. Είναι γνωστότερος για τη θέση του ότι οι ζωές των ανθρώπων επηρεάζονται σημαντικά από τις εννοιολογικές μεταφορές που χρησιμοποιούν για να εξηγούν σύνθετα φαινόμενα.

Η θέση του αυτή, την οποία εισήγαγε με το βιβλίο που έγραψε μαζί με τον φιλόσοφο Μαρκ Τζόνσον το 1980 υπό τον τίτλο *Metaphors We Live By*, βρήκε εφαρμογές σε αρκετά πεδία. Η εφαρμογή της στην πολιτική, τη φιλοσοφία και τα μαθηματικά οδήγησε τον Λέικοφ σε περιοχές που θεωρούνται βασικές για την πολιτική επιστήμη. Στο βιβλίο του *Moral Politics* (1996) περιγράφει τους συντηρητικούς ψηφοφόρους ως επηρεαζόμενους από το «πρότυπο του αυστηρού πατέρα» ως κεντρική μεταφορά για το πολυσύνθετο φαινόμενο του κράτους, ενώ τους φιλελεύθερους/προοδευτικούς ψηφοφόρους ως επηρεαζόμενους από το «πρότυπο του γονέα-παρόχου». Κατά τον Λέικοφ, η εμπειρία και η στάση ενός ανθρώπου σε σχέση με τα κοινωνικοπολιτικά θέματα επηρεάζονται από το ότι ενσωματώνονται σε πλαίσια γλωσσικών κατασκευών. Στο βιβλίο του *Metaphor and War: The Metaphor System Used to Justify War in the Gulf* (1991), ο Λέικοφ υποστηρίζει ότι η αμερικανική ανάμιξη στον Πόλεμο του Κόλπου το 1990-1991 «υφάνθηκε» από τις εννοιολογικές μεταφορές που χρησιμοποιήθηκαν από την προεδρία του Τζωρτζ Μπους για να δικαιολογήσουν τον πόλεμο.

Από το 2003 έως το 2008 ο Λέικοφ συνεργαζόταν με την προοδευτικού προσανατολισμού «δεξαμενή σκέψης» Rockridge Institute του Μπέρκλεϋ. Αργότερα έγινε μέλος της επιστημονικής επιτροπής του «Ιδρύματος IDEAS» (*Fundación IDEAS*) τη δεξαμενή σκέψεως του Ισπανικού Σοσιαλιστικού Κόμματος.

Η γενικότερη θεωρία του Λέικοφ που αναπτύσσει τη θέση του είναι γνωστή ως «embodied philosophy» ή «embodied cognition» ή «embodied mind». Ο φιλόσοφος ήταν καθηγητής της γλωσσολογίας στο Πανεπιστήμιο της Καλιφόρνιας στο Μπέρκλεϋ από το 1972 μέχρι τη συνταξιοδότησή του, το 2016.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *SNAC*. w6765m63. Ανακτήθηκε στις 9  Οκτωβρίου 2017.
3. ↑  (Γαλλικά) *Babelio*. 140860.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11910738p. Ανακτήθηκε στις 10  Οκτωβρίου 2015.
5. 1 2  www.icsi.berkeley.edu/icsi/people/lakoff.
6. ↑  302205255.
7. ↑  Ανακτήθηκε στις 22  Μαΐου 2019.
8. ↑  «George Lakoff». Rockridge Institute. Αρχειοθετήθηκε από το πρωτότυπο στις 11 Ιουνίου 2007. Ανακτήθηκε στις 13 Ιουνίου 2007.
9. ↑  Lakoff, George (2002). *Moral Politics: How Liberals and Conservatives Think*. Chicago: The University of Chicago Press. ISBN 0-226-46771-6.
10. ↑  White, Daphne (May 2, 2017). «Berkeley author George Lakoff says, 'Don't underestimate Trump'». Berkeleyside.com. .

Εξωτερικοί σύνδεσμοι
--------------------

* Επίσημος ιστότοπος
* «Ο πολιτικός νους», ομιλία του Λέικοφ στις 28 Ιουνίου 2008 στο Σακραμέντο

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 17225145
* **ΕΒΕ**: 202487
* **BiblioNet**: **57933**
* LCCN: n80013013
* ISNI: 0000 0001 2122 2102
* ORCID: 0000-0002-8972-2856
* GND: 107951169
* SELIBR: 378522
* SUDOC: 026961504
* BNF: cb11910738p (data)
* MusicBrainz: 184269d9-2a44-4d42-81fb-78f410fd38ae
* MGP: 102657
* NDL: 00446681
* NKC: xx0007852
* ICCU: MILV001704
* BNE: XX1047313
* CiNii: DA00236324

 |

 |